Filip Ivanović. Filip Ivanović (; 1992-yil 13-fevralda tugʻilgan) – serbiyalik professional futbolchi, himoyachi pozitsiyasida toʻp suradi. Klub faoliyati. Aranjelovac shahrida tugʻilgan Ivanovich faoliyatini „Karadorje Topola“ futbol akademiyasida boshlagan. Keyinchalik „Hajduk_Beograd“ jamoasida professional faoliyatini boshladi. U yerda 2008 va 2014-yillar oraligʻida 25 oʻyin oʻtkazdi. Ayni paytda u Belgrad zonasi ligasining „Zvezdara“ jamoasi bilan oʻynab, mahalliy ligada bir necha marta sovrindorlar qatoridan oʻrin oldi. „Lokomotiva Beograd“ jamoasi safida yarim mavsum toʻp tepganidan soʻng, Ivanovich „Bezaniya“ jamoasiga koʻchib oʻtdi va u yerda 2015-yilgi mavsumni oʻtkazdi. 2016-yil boshida Ivanovich „Sloga Petrovac“ jamoasi tarkibiga oʻtdi. Oʻsha yilning yozida klub tarqatib yuborilganidan keyin Ivanovich jamoani tark etdi. Keyinchalik u „Indija“ futbol klubida yangi futbolchisi sifatida tanishtirildi. 23 ta oʻyinda maydonga tushib, 3 ta gol urgan Ivanovich Sportski Jurnal nashri tomonidan 2016/17-yilgi Serbiya Birinchi Ligasining enga yaxshi futbolchilaridan biri sifatida tanlandi. 2017-yilning yozida Ivanovich Serbiyaning top-klubi „Radnik Surdulica“ jamoasi bilan uch yillik shartnoma imzoladi. 2018-yilning 26-iyunida Ivanovich Ozarbayjon Premyer-ligasi vakili „Sabah“ jamoasi bilan shartnoma imzolagani haqida xabar berilgan edi. Bir necha kundan keyin transferni Radnik Surdulica sport direktori Darko Gashich tasdiqladi. 2023-yil Namanganning „Navbahor“ jamoasi bilan shartnoma imzoladi. 2025-yil 22-yanvarda Bahraynning „Al-Khaldiya SC“ klubi bilan shartnoma imzolagan.